AIŠKINAMASIS RAŠTAS

Dėl savivaldybės turto perdavimo Molėtų r. Alantos gimnazijai

1. **Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2016 m. birželio 23 d. sprendimu Nr. B1-152 buvo reorganizuota Molėtų r. Balninkų pagrindinė mokykla (toliau-mokykla). Reorganizavus mokyklą, dalis turto buvo perduota Molėtų rajono savivaldybės administracijai. 2016 m. gruodžio 1 d. Savivaldybės administracija gavo Molėtų r. Alantos gimnazijos raštą Nr. D10-160 „Dėl turto perdavimo“, kuriame prašo perduoti Savivaldybei nuosavybės teise priklausantį turtą ir šiuo metu Molėtų rajono savivaldybės administracijai – nešiojamą kompiuterį HP ProBOOK 655 G1 savivaldybės savarankiškosios funkcijos – vaikų ir suaugusiųjų neformaliojo švietimo organizavimo, vaikų ir jaunimo užimtumo organizavimo - įgyvendinimui.

Parengto sprendimo projekto tikslas – perduoti Savivaldybei nuosavybės teise priklausantį ilgalaikį materialųjį turtą Molėtų r. Alantos gimnazijai patikėjimo teise valdyti, naudoti ir disponuoti juo.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 8 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas pagal paskirtį ir bus naudotojo prižiūrimas.

Neigiamų pasekmių nenumatoma.

**4. Priemonės sprendimui įgyvendinti**

Priėmus sprendimą, bus parengtas turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.